Korona: GRATIS toegang tot Die Wolkskool - Skoleondersteuningsentrum
Korona: GRATIS toegang tot Die Wolkskool
Volgens die Departement van Basiese Onderwys (DBO) is dit uiters belangrik dat die kontinuïteit van onderrig tydens die Korona-krisis verseker word. Die Skoleondersteuningsentrum (SOS) ondersteun hierdie standpunt en moedig skole en ouers aan om alle nodige maatreëls te tref om die impak van die virus te beperk.
Die Solidariteit Beweging se Aksieplan tydens die verspreiding van die Korona-virus sluit in om Die Wolkskool tot 30 Junie 2020 GRATIS beskikbaar te stel vir alle leerders en skole.
Die Wolkskool is 'n aanlyn leerplatform vir Graad 4 tot 12 met lesse in videoformaat, assesserings, werkboeke en werkkaarte wat leerders in hul eie tyd, vanaf enige plek en teen hul eie pas kan deurwerk. Die Wolkskool is geskoei op nuwe, moderne wêreldgehalte onderwysinisiatiewe wat leerders toerus vir die 21ste eeu. Die aanbieding word deurlopend verbreed, maar fokus tans op Wiskunde en Wetenskap.
Alle leerders kan GRATIS aansluit en van die lesse gebruik maak om te verseker dat hulle nie agter raak met skoolwerk nie.
Lesse op Die Wolkskool is saamgestel deur ervare SOS-onderwysers (ofte wel Wolkskool-dosente) en is gebaseer op die amptelike KABV-kurrikulum van Suid-Afrika.